b'\n_START_ARTICLE_\nMacara del Valas\n_START_SECTION_\nIstorija\n_START_PARAGRAPH_\nMiest\xc4\x85 \xc4\xafk\xc5\xabr\xc4\x97 finikie\xc4\x8diai IX a. pr. m. e. ir pavadino Mazar (\xe2\x80\x9euola\xe2\x80\x9c). Po to Macal\xc4\x85 vald\xc4\x97 graikai, kartaginie\xc4\x8diai, rom\xc4\x97nai, vandalai, ostgotai, Bizantija, kol 827 m. atvyko arabai. Jiems valdant Sicilija buvo padalinta \xc4\xaf tris administracinius regionus: Val di Noto, Val Demone ir Val di Mazara. Miestas buvo svarbus prekybos uostas ir \xc5\xa1vietimo vieta. Miesto centras Kasbah i\xc5\xa1lik\xc4\x99s i\xc5\xa1 t\xc5\xb3 klest\xc4\x97jimo laik\xc5\xb3._NEWLINE_1072 m. Macar\xc4\x85 u\xc5\xbe\xc4\x97m\xc4\x97 Rod\xc5\xbeerio I normanai, 1093 m. \xc4\xafkurta Macara del Valo vyskupyst\xc4\x97._NEWLINE_Po imperatoriaus Frydricho II mirties Sicilija atiteko Angevinams, po to Aragono ispanams. Valdant Aragonui (1282\xe2\x80\x931409 m.) miestas nusmuko ekonomi\xc5\xa1kai, politi\xc5\xa1kai ir demografi\xc5\xa1kai. Nuo 1713 m. miest\xc4\x85 penkerius metus vald\xc4\x97 Savojie\xc4\x8diai, po to 16 met\xc5\xb3 Habsburgai, kol jis atiteko Burbonams. 1860 m. Macar\xc4\x85 u\xc5\xbe\xc4\x97m\xc4\x97 Giuseppe Garibaldi ir prijung\xc4\x97 prie Italijos karalyst\xc4\x97s.\n_START_SECTION_\nDabartis\n_START_PARAGRAPH_\nDabar miestas turi mil\xc5\xbeini\xc5\xa1k\xc4\x85 laivyn\xc4\x85 ir kartais pykstasi su \xc5\xa0iaur\xc4\x97s Afrikos \xc5\xa1alimis d\xc4\x97l \xc5\xbevejybos teisi\xc5\xb3. \xc5\xa1is sektorius po truput\xc4\xaf nyksta ir dalies tod\xc4\x97l, kad ma\xc5\xbe\xc4\x97ja norin\xc4\x8di\xc5\xb3 dirbti laivuose._NEWLINE_Macara del Valas pagal procentin\xc4\x99 sud\xc4\x97t\xc4\xaf yra tarp Italijos miest\xc5\xb3, turin\xc4\x8di\xc5\xb3 daugiausiai emigrant\xc5\xb3. Did\xc5\xbeioji j\xc5\xb3 dalis yra i\xc5\xa1 Tuniso ir kit\xc5\xb3 Magrebo \xc5\xa1ali\xc5\xb3. Jie link\xc4\x99 gyventi netoli senamies\xc4\x8dio. \xc4\x8cia yra vietin\xc4\x97 mokykla, valdoma Tuniso vyriausyb\xc4\x97s, kur mokama arab\xc5\xb3 ir pranc\xc5\xabz\xc5\xb3 kalbomis. Tai buvo suk\xc4\x97l\xc4\x99 gin\xc4\x8d\xc5\xb3._NEWLINE_1998 m. kov\xc4\x85 miestas atsid\xc5\xabr\xc4\x97 \xc5\xa1alies \xc5\xbeiniose, kai \xc5\xbevej\xc5\xb3 laivas 500 m gylyje netoli uosto rado bronzin\xc4\x99 statul\xc4\x85, pavadint\xc4\x85 \xe2\x80\x9e\xc5\xa0okantis satyras\xe2\x80\x9c. Manoma, kad j\xc4\x85 suk\xc5\xabr\xc4\x97 graik\xc5\xb3 skulptorius Praksitelis. Dabar ji yra vietiniame muziejuje po vie\xc5\xa1nag\xc4\x97s Romoje ir Ai\xc4\x8dio prefekt\xc5\xabroje, Japonijoje. Po to padid\xc4\x97jo turist\xc5\xb3 skai\xc4\x8dius mieste, dar buvo vykdoma reklamin\xc4\x97 kampanija su \xc5\xa1\xc5\xabkiu Mazara del Satiro.'